钦定古今图书集成/明伦汇编/官常典/第646卷 > 尹子奇
## 钦定古今图书集成/明伦汇编/官常典/第646卷 > 尹子奇

按《济南府志》：子奇，千乘人，年十六岁，齐君使治阿，既
行矣，遣使追之，曰：“未至，阿还之；已至，勿还也。”使者及
之而不还，君问其故，对曰：“臣见所与载者皆白首也。
夫以老者之智，少者决之，必能治阿矣。”是以不还。子
奇至阿，铸库兵为农器。魏以齐使童子治邑，起兵击
之，阿人父率子，兄率弟，以私兵战，遂败魏师。